Preduzetnice ne smeju biti diskriminisane, kaže premijerka\nPreduzetnice ne smeju biti diskriminisane, razmotrićemo dalje izmene Zakona, obećala premijerka\nPredstavnice udruženja Centar za mame, Roditelj, Srbija u pokretu i Bebac.com sastale su se sa predsednicom Vlade Republike Srbije Anom Brnabić, kao i predstavnicima Ministarstva za brigu o porodici i demografiju i Ministarstva za rad i zapošljavanje i socijalna pitanja povodom Zakona o finansijskoj podršci porodici sa decom 19. aprila 2021.\nPredmet razgovora bili su predlozi udruženja za izmene i dopune pomenutog Zakona.\nPodsetimo, Zakon o finansijskoj podršci porodici sa decom već skoro 3 godine ugrožava zaposlene mame, i to one koje su zaposlene manje od 18 meseci bez prestanka pre trudnoće, kao i mame preduzetnice i mame koje primaju više od 3 prosečne plate.\nZahtevi za izmene koje su udruženja podnela se odnose na ove tri kategorije, a to su:\nSmanjenje broja meseci za koje se uzima prosek zarada za izracunavanje naknade sa 18 na 12 meseci\nIzjednačavanje prava mama preduzetnica sa pravima koje ostvaruju ostale zaposlene mame\nPravedan obračun naknade zarada za mame koje imaju veća primanja od 3 prosečne plate\nNa sastanku smo premijerki uručile i potpise peticije kojom je više od 15000 građanki i građana podržalo naše zahteve.\nIako smo svesne da ovaj Zakon predstavlja finansijsko opterećenje za budžet, smatramo da država ne sme da štedi na roditeljima, a pogotovo ne na tek porođenim mamama koje prve mesece majčinstva treba da provedu uživajuci u bebi i svojoj novoj ulozi, a ne u brizi da li će imati novac da kupe pelene, novac koji su svojim radom zaradile.\nKao ilustraciju primene člana Zakona koji uređuje visinu naknade za vreme odsustva radi nege deteta, možemo da navedemo primer u kojoj žena koja je zaposlena 12 meseci pre otvaranja trudničkog bolovanja i koja je primala neto zaradu 50.000 RSD, tokom odsustva radi nege deteta prima oko 33.000 RSD kao naknadu zarade, odnosno 17.000 RSD manje nego što bi joj bila plata; preduzetnici se smanjuje naknada zarade za celih 30%, a mame koje imaju primanja u visini npr. 5 prosečnih plata i plaćaju porez na taj iznos, gube mesečno dve prosečne plate.\nNa sastanku smo skrenule pažnju i na neravnopravan položaj mama preduzetnica kojima su naknade na odsustvu umanjene, nisu im plaćeni porezi i doprinosi, nemaju pravo na dve godine plaćenog odsustva za treće i četvrto dete i njihovi partneri ne mogu da koriste takozvano porodiljsko odsustvo. Premijerka Ana Brnabić izjavila je da je Vlada usmerena ka preduzetništvu i da stoga preduzetnice ne bi smele da budu diskriminisane i oštećene u bilo kom pogledu. Premijerka je obećala da će u razgovoru sa nadležnim ministrima raditi i na izmenama drugih zakonskih rešenja koja su dovela do toga da preduzetnice budu u lošijem položaju u odnosu na žene koje su u radnom odnosu.\nKao predstavnice udruženja, veoma smo zadovoljne što je dijalog na ovu temu ponovo otvoren sa predsednicom Vlade Republike Srbije i što međusobno razumevanje postoji. S druge strane, sve što je moglo da nam se obeća jeste da će se zahtevi razmotriti i da će se dijalog nastaviti.\nOčekujemo da ćemo u najskorije vreme imati obećani nastavak svrsishodnog dijaloga, koji će zaista doprineti boljem položaju zaposlenih mama i zaštiti materinstva u kapacitetu koji oslikava iskrenu podršku društva porodicama sa decom.\nNaša udruženja će do usvajanja konačnih izmena ovog Zakona nastaviti da apeluju na izmene u pravcu pravedne podrške porodici i jednakog prava za sve mame.\nCentar za mame, Roditeljski portal Bebac.com, Udruženje Roditelj, Srbija u pokretu


Automatizacija - Vodeći sistem integrator\nNaša ponuda obuhvata razvoj, projektovanje, montažu, puštanje u rad sistema automatizacije\nOsnovan 1999. godine, LOYTEC electronics GmbH danas je među vodećim evropskim pružaocima inteligentnih umreženih kontrolnih proizvoda za automatizaciju zgrada. LOYTEC se isključivo oslanja na otvorene i standardizovane komunikacijske protokole. U aprilu 2016. godine, LOYTEC se pridružio Delta Group, vodećem pružaocu usluga upravljanja energijom i toplotom, koja služi kao centar izvrsnosti za automatizaciju zgrada.\nEelectron je italijanska kompanija koja proizvodi KNX standardne elektronske hardverske i softverske uređaje. Asortiman proizvoda namenjen je automatizaciji hotela, razvoju kuće i automatizaciji zgrada.\nČlan je KNX udrženja za kategoriju proizvođača od 2005., Eelectron je vodeći primer na nacionalnoj sceni u području evropskih standardnih protokola.


Proizvodnja lešnika na Kosovu • RTK\nProizvodnja lešnika na Kosovu\nKoštunjavo voće koje je poslednjih godina dobilo na značaju je lešnik. Iako nema puno proizvođača koji uzgajaju ovo voće, oni koji su uložili u ovu investiciju kažu da ne treba puno znanja da bi uzgoj ovog voća bio uspešan.\nUmesto setve uobičajenih ratarskih kultura Goran Marinković iz Dobrotina odlučio je da zasadi lešnik. Na parceli od 50 ari nalazi se oko 300 stabala ovog koštunjavog voća, koje je prošle godine pokazalo i prve plodove. Mala plantaža lešnika, kako je Goran zove, ne traži puno ulaganja, ali osnovne agrotehničke mere moraju biti primenjene.\n"U prvoj godini treba kupiti sadnice, naći dobar repromaterijal, uraditi ispitivanje zemljišta. Ulaganja nisu velika, ali ih ima, npr. parcela od 50 ari, da smo je još ogradili koštala bi nas oko 3.000 evra. Mislim da to nije mnogo za ono što smo mi sada dobili. Sada je naš lešnik u četvrtoj godini, u trećoj je pokazao nešto malo plodova, ove godine imamo malo više, ali smo zadovoljni za sada", ističe Goran Marinković iz Dobrotina.\nVođen time da je lešnik na ceni i Radojica Stojanović iz Lapljeg Sela odlučio je da zasadi 50 stabala ovog voća.\n"Imali smo parcelu gde je bila šljiva, nju smo uklonili i zasadili lešnike. Ovo je druga godina, nadamo se za nekih tri do četiri godine i prvim plodovima. Za sada ne tretiramo nikakvim aparatima, nekada zalijemo, potrebna je međuredna obrada zemljišta, ne treba veliki rad oko njih.Sa malo truda i rada može da se ubere plod", izjavio je Radojica Stojanović iz Lapljeg Sela.\nProizvođači ističu da je lešnik veoma deficitaran kao proizvod, pa se za plasman ovog voća ne brinu previše.\n"Znamo da se 95 odsto lešnika uvozi, prema tome nadamo se da ćemo prodati naše plodove i naći svoje mesto na tržištu. Mislim da to neće biti veliki problem", kaže Goran.\n"Tu ćemo prodavati po našim prodavnicama , ima onih koji prave torte, kolače. Ima otkupnihj stanica za maline, a za lešnike stvarno nisam čuo. Mislim da ćemo se snaći za prodaju", naglašava Radojica.\nGoran planira proširenje proizvodnje, sa tim što bi promenio način sadnje, kaže da je sada popularan špalirni način sadnje, sa kojim bi prinos bio tri puta veći. Cena lešnika se kreće u proseku od 5 do 6 evra po kilogramu, ako tome dodamo da Vlada Kosova ovim proizvođačima daje subvencije od 400 evra po hektaru, priznaćete nije nimalo loše. Da li će lešnik biti jedna od biljaka budućnosti, koja će zaživeti na ovim prostorima, ostaje da se vidi, ali je sigurno da se poslednjih godina povećao broj zasada pod ovom kulturom.


Studenti posetili kompaniju "Meken grupa" - Bizlife.rs\nStudenti posetili kompaniju “Meken grupa”\n21:53 Beograd, 11/10/2011\nAmerička privredna komora u Srbiji i Centar za razvoj karijere organizovali su danas susret studenata i diplomaca Univerziteta u Beogradu sa vodećim menadžerima Meken grupe (McCann Group), saopšteno je iz te kompanije.\nPoseta je sastavni deo programa „Upoznaj biznis iz prve ruke”, a organizovana je kako bi se studentima omogućilo da se kroz neposredno iskustvo upoznaju sa procedurama rada u sklopu uspešnog korporativnog modela. Studentima je pružena i prilika da formiraju opštu ideju o praktičnim aspektima različitih delatnosti i iskuse svakodnevnu atmosferu poslovnog okruženja.\nDirektorka za ljudske resurse u Meken grupi Irena Radić istakla je da taj program pruža studentima priliku da u direktnom kontaktu sa članovima poslovne zajednice dobiju informacije koje mogu biti od presudnog značaja u procesu odlučivanja i usmeravanja njihove buduće karijere, kao i da steknu nova saznanja.\nProgram “Upoznaj biznis iz prve ruke” ima za cilj da poveže predstavnike vodećih stranih i domaćih kompanija sa studentima i mladim diplomcima Univerziteta u Beogradu.\nProgram koji zajednički sprovode Američka privredna komora u Srbiji i Centar za razvoj karijere predviđa posete kompanijama članicama te komore, ali i uzvratne posete kompanija članica Centru za razvoj karijere i savetovanje studenata.\nTakođe, biće organizovan i niz okruglih stolova i radionica u koje će biti uključeni studenti i drugi predstavnici akademske zajednice, u cilju promocije programa stručnih praksi.\nU okviru ove saradnje studenti i diplomci Beogradskog univerziteta do sada su imali prilike da posete najeminentnije domaće i strane kompanije, između ostalih “IBM”, “British American Tobačo”, “Holcim Srbija”, “Carlsberg Srbija”, “Merck Sharp & Dohme”, “Microsoft”, opštu bolnicu “Bel Medic”, “AK Karanović – Nikolić”, “Coca-Cola Hellenic Srbija”, “Hemofarm” i “Philip Morris” u Srbiji.\nNovčanice koje dominiraju među “lažnjacima”\n“Vreme neplaćanja poreza je prošlost”\nOtkupna cena maline može da “uništi” ovogodišnji rod


Pavlović zadužio crno-belu trojku, na terenu protiv Hapoela? | Republika Srpska\nNaslovna Košarka Pavlović zadužio crno-belu trojku, na terenu protiv Hapoela?\nPavlović zadužio crno-belu trojku, na terenu protiv Hapoela?\nPartizanov dres s brojem osam ostaje u vlasništvu Ede Murića, iako je pri potpisivanju ugovora sa srpskim šampionom slovenački reprezentativac istakao da će „osmicu“ prepustiti Saši Pavloviću ukoliko odluči da se vrati u Humsku.\nIskusni bek je u utorak završio sve formalnosti sa crno-belima i odlučio da zaduži opremu s brojem tri, koji je bio u njegovom vlasništvu dok je igrao u Klivlendu i Portlandu.\nSaša bi prvi meč za Partizan u tekućoj sezoni trebalo da odigra pred „grobarima“, u sredu protiv Hapoela u meču 8. kola Evrokupa, iako je trener crno-belih Duško Vujošević ostavio prostor da se to, ipak, ne dogodi.- Sačekaćemo prvi trening u četvrtak uveče, pa ćemo posle njega doneti odluku da li će se Saša naći u timu već u sredu ili ne – rekao je strateg Partizana. Duel u dvorani „Pionir“ počinje od 18 časova, a navijači crno-belih na tom susretu imaće priliku da posle skoro godinu dana u crno-belom dresu pozdrave i kapitena Dragana Milosavljevića, koji se vraća na parket posle povrede prednjih uktštenih ligamenata kolena.


Biševac: “Nema mjesta panici”\tsreda, 07 decembar 2016 23:15\tGradonačelnik Novog Pazara, Nihat Biševac, obišao je novopazarsku Gimnaziju u kojoj se sprovode vanredne mjere dezinfikovanja i provetravanja školskih prostorija, zbog novih slučajeva pojave tuberkuloze u ovoj školi. On je tom prilikom izrazio očekivanja da će dodatne mjere dezinfekcije, dezinskecije i deratizacije urodti plodom i istako da ima mjesta za zabrinutost kod roditelja ali ne i za paniku. Objavljeno u\nOpširnije...\tI dalje besplatno na Balkan univerzitetu\tsreda, 07 decembar 2016 23:12\tZahvaljujući prijateljskim odnosima grada Novog Pazara i Internacionalnog Balkan Univerzitet iz Skoplja svršeni srednjoškolci iz Novog Pazara i dalje će biti u prilici da studiraju besplatno na toj prestižnoj visokoškolskoj ustanovi u Skoplju. Objavljeno u\nOpširnije...\tU toku zamena kompleta prve pomoći\tutorak, 06 decembar 2016 20:11\tPočinju intenzivnije kontrole kompleta prve pomoći, jer je mnogima istekao rok. Najviše pažnje treba da obrate oni koji su komplet prve pomoći kupili 2011.godine. Mnogi, međutim, neznaju da svoj komplet prve pomoći mogu da zamene za novi uz minimalnu doplatu.\nOpširnije...\tZbog sanacije klizišta zatvara se Hercegovačka ulica\tutorak, 06 decembar 2016 13:10\tOdeljenje za vanredne situacije I poslove odbrane grada Novog Payara donelo je odluku o privremenom zatvaranju Hercegovačke ulice zbog sanacije klizišta. U saopštnju za medije stoji da će zbog izrade projektno tehničke dokumentacije za sanaciju klizišta u naselju Barakovci, a zbog bušotina, biti zatvorena Hercegovačka ulica, i to u periodu od srede 7. do 14. decembra.\tObjavljeno u\nOpširnije...\tTONP obilježila deset godina uspješnog rada\tponedeljak, 05 decembar 2016 22:35\tTuristička organizacija Novi Pazar obilježila je desetogodišnjicu uspješnog rada. Proslavi jubileja prisustvovali su dugogodišnji saradnici Turističke organizacije , predstavnici Gradske uprave, te njihove kolege iz drugih turističkih organizacija.\nOpširnije...\tPovećan broj pacijenata zbog stomačnog virusa\tponedeljak, 05 decembar 2016 17:55\tProteklog vikenda Opštoj praksi Doma zdravlja najveći broj pacijenata javio se sa simptomima povraćanja i dijareje koji su glavni pokazatelji stomačnog virusa koji je trenutno aktuelan, istakla je načelnica Službe za zaštitu odraslog stanovništva Nataša Mijailović. Kako je rekla, još uvek nema pacijenata sa simptomima virusa gripa. Ona je savetovala da se u ovim hladnim danima treba obući toplo i slojevito.\nOpširnije...\tRadovi na Stupovima\tponedeljak, 05 decembar 2016 16:41\tKod manastira Đurđevi stupovi u toku su radovi na izgradnji i rekonstrukciji staza u dužini od oko 450 metara. Radove izvodi Preduzeće „Novi Pazar put“ i trebalo bi da budu završeni u roku od 60 radnih dana.\nOpširnije...\tNova pješačka staza uljepšala centar grada\tponedeljak, 05 decembar 2016 16:28\tU okviru projekta opšteg uređenja centra grada, Gradska uprava Novog Pazara obnovila je pješačku stazu koja se prostire od gradskog mosta do hotela Vrbak. Staza ima poseban dizajn i samo je jedan od projekata koji će biti realizovani sa ciljem ulepšavanja i renoviranja gradskog centra.\nOpširnije...\tSportsko-rekreativna staza u Starom Priboju\tponedeljak, 05 decembar 2016 16:18\tDanas je, nakon tromesečnih radova, svečano otvorena višenamenska sportsko-rekreativna staza u Starom Priboju. Uz predstavnika lokalne samouprave, otvaranju staze su prisustvovala i deca iz Predškolske ustanove „NEVEN“, članovi Društa za cerebralnu i dečju paralizu Priboj kao i planinari Železničko-planinarskog društva „Ljeskovac“.\nOpširnije...\tSeminar prosvetnih radnika\tsubota, 03 decembar 2016 20:36\tU organizaciji Udruženja vaspitača i prosvetnih radnika Novog Pazara i Sindikata „Nezavisnost“ Predškolske ustanove „Mladost“, danas je održan seminar na kojem su teme bile posvećene deci predškolskog uzrasta i onima sa posebnim potrebama. Učesnici i predavači su iz ustanova koje se bave vaspitanjem i obrazovanjem dece.\nObeležen Međunarodni dan osoba sa invaliditetom\tBez nastave u Gimnaziji naredne nedjelje\tGotova brana na Jusuf potoku\tOdrzana tribina „Unapređenje života osoba sa invaliditetom u Novom Pazaru“\tStartPrethodna3456789101112SledećaKraj\tStrana 8 od 400\tMAPE POKRIVENOSTI


Film Lažna slava - Društveni eksperiment u lažnom svetu influensera - Domino Magazin\nNaslovna PopArt Film Film Lažna slava – Društveni eksperiment u lažnom svetu influensera\nNovi dokumentarni HBO film „Lažna slava“ (Fake Famous), koji zaviruje u svet influensera putem društvenog eksperimenta, imaće premijeru 3. februara na HBO GO-u.\nFilm u režiji iskusnog novinara Nika Biltona istražuje industriju influensera prateći troje ljudi iz Los Anđelesa sa relativno malim brojem pratilaca na društvenim mrežama, u pokušaju da ih pretvori u slavne influensere. Kupujući lažne pratioce i vojsku „botova“ na internetu, koji naprasno počinju da ih prate na društvenim mrežama, ovi novonastali „influenseri“ otkrivaju sve lepote i mane ovog neobičnog i privlačnog stila života. Bilton istražuje fundamentalno pitanje: Šta su slava i uticaj u digitalnom dobu? Na društvenim platformama postoje stotine miliona ljudi koji imaju toliko veliki broj pratilaca, da se smatraju novom vrstom poznatih ličnosti. Ali, da li su oni zaista slavni?\nBilton i njegov tim pokrenuli su društveni eksperiment audicijom u Los Anđelesu, na kojoj su odabrali troje mladih ljudi koje će pokušati da pretvore u poznate influensere. Glumica Dominik, modni dizajner Kris i agent za nekretnine Vajli imali su potpuno drugačija iskustva kada su na dnevnom nivou počeli da dobijaju hiljade novih lažnih pratilaca. Njihove priče pokazuju realnost životnog stila koji je velikim delom izgrađen na fantaziji.\nDodatan uvid u svet društvenih mreža pružaju intervjui sa Tejlor Lorenz, novinarkom Njujork Tajmsa, Liz Esvajn, koja stoji iza izuzetno popularnog profila @newyorkcity, Sarom Frajer, novinarkom Blumberga, Džastin Bejtman, autorkom knjige „Fame: The Hijacking of Reality” i drugima.\nFilm je nastao u koprodukciji HBO Documentary Films i Consolidated Documentaries, a Nik Bilton je reditelj, scenarista i producent. Anabel Dan i Meri Resin su producentkinje, dok je Grejdon Karter izvršni producent. Izvršne producentkinje za HBO su Nensi Ejbraham i Lisa Heler, a producentkinja je Sara Rodrigez.\nPrethodni članakNike patike koje se obuvaju bez ruku stižu za proleće 2021\nSledeći članakXiaomi pravi bežično punjenje koje radi svuda po kući – Mi Air Charge Technology


Petak, 11. 3. 2005.\nU AD "Budućnost" u Paraćinu zaustavljen proces proizvodnje\ndo prinudnog odmora\nKonzorcijum koji je kupio fabriku, nije izmirio obaveze i tako lažno prikazao investicioni program\nPARAĆIN - Radnici Fabrike elektroenergetske opreme "Budućnost" u Paraćinu poslati su na prinudni odmor do 4. aprila zbog teške finansijske situacije i nedostatka sirovina, što je, praktično, uzrokovalo prestanak proizvodnje. Radnici će za to vreme imati pravo na naknadu zarade od 45 odsto, pri čemu ona ne može biti manja od minimalne zarade, utvrđene zakonom.\nPitanje je samo kako će primati zarade dok su na prinudnom odmoru kada platu nisu primili već šest meseci iako su radili.\n-Platu ne primamo od septembra prošle godine, poslovi se ne ugovaraju, sirovina nemamo na zalihama. Žiro-račun je blokiran već više od 80 dana, tako da su se uslovi za stečaj stekli još pre mesec dana.\nSamo ako neko od naših poverilaca krene, mi smo gotovi - precizira Vladan Janjević, član Upravnog odbora "Budućnosti" i rukovodilac RJ "Kablovi".\nPrema rečima radnika, ova nekada veoma uzorna firma koja nije znala za gubitak i u kojoj su zaposleni primali solidne i redovne plate, dobijali stanove a njihova deca stipendije, počela je da posrće gotovo odmah posle privatizacije, izvršene 19. septembra 2003. godine. Firmu je na aukcijskoj prodaji kupilo šest članova konzorcijuma fizičkih lica, na čelu sa Miodragom Petrovićem, 23. septembra iste godine.\nRadnici tvrde da je investicioni program lažno prikazan, što potvrđuju i krivične prijave inspektora paraćinskog OUP-a za suzbijanje privrednog kriminala protiv članova konzorcijuma i pojedinih radnika koji su potpisali investicioni program.\nPored toga, Okružno javno tužilašto u Jagodini, protiv istih lica pokrenulo je zahtev za sprovođenje istrage zbog krivičnog dela zloupotrebe službenog položaja i osnovane sumnje da su članovi konzorcijuma pribavili protivpravnu imovinsku korist u iznosu od 14,5 miliona dinara.\nNaime, članovi Konzorcijuma kupili su 70 odsto društvenog kapitala paraćinske "Budućnosti" i bili su dužni da u roku od godinu dana u opremu i preduzeće ulože 15,5 miliona dinara.\nMeđutim, oni su stvarno uložili 3 miliona i 100.000 dinara, a prikazali su da su uložili 17 miliona dinara, čime su povećali vrednost svog kapitala, saznajemo u Tužilaštvu.\nZašto su kraljevački paraplegičari ogorčeni zbog uvođenja PDV\nPrijepolje: Zavejani seljaci zarobili buldožer\nAleksinac: Opština kupila zgrade i građevinsko zemljište "Autoremonta"\nValjevo: Porez plaćaju svi korisnici\nKruševac: Modernizacija saobraćajnih čvorova\nKostolac: Izabran novi predsednik DS-a\nValjevo: Grade stanove za izbeglice\nŠabac: Više para za obdanište


Uhapšene stotine aktivista u Siriji | Novosadski informativni portal 021\nUhapšene stotine aktivista u Siriji\nSirijske bezbednosne snage uhapsile su danas stotine aktivista i antivladinih demonstranata u Homsu, obalskom gradu Banijasu, nekim predgrađima prestonice Damaska i selima oko južnog grada Dare, u kojoj je pre sedam nedelja i izbila pobuna protiv režima predsednika Bašara Asada.\nPrema rečima direktora Sirijske organizacije za praćenje ljudskih prava Ramija Abdul-Rahmana, više od 250 ljudi je uhapšeno u Banijasu, u kome se nalaze dve sirijske naftne rafinerije.\nMeđu uhapšenima se nalazi i vodeći organizator demonstracija, a uhapšen je i nećak bivšeg potpredsednika Abdul-Halima Hadama, koji živi u izgnanstvu od 2005. odakle je pozvao na zbacivanje režima.\nU Banijasu od ranog popodneva žene demonstriraju, zahtevajući da budu oslobođeni uhapšeni muškarci koje vlasti drže na gradskom fudbalskom stadionu, rekao je Abdul-Rahman.\nPrema rečima njega i drugih aktivista, sporadična pušcana paljba može se čuti u predgrađu Damaska Madamijehu, a snage režima su se danas ponovo rasporedile u prestonici, nakon jučerašnjeg povlačenja, zatvorivši sve puteve koji vode u grad.\nAsad je rasporedio vojsku i tenkove u pokušaju da skrši demonstracije, kojima se traži okončanje 40-godišnjeg režima njegove porodice.\nKao dokaz da njegov režim neće odstupiti, svedoče i danas objavljeni Asadovi komentari da će "tekuća kriza u Siriji biti prevaziđena, kao i da će proces administrativnih, političkih i medijskih reformi biti nastavljen".\nGrađani Nemačke danas biraju novi saziv parlamenta, čime posredno odlučuju i o nasledniku kancelarke Angele Merkel i smeru kojim će se zemlja kretati.\nNa hiljade ljudi protestovalo je širom Italije kako bi podržali žene u Avganistanu, tražeći nastavak pritiska na talibanske lidere da dozvole ženama da učestvuju u obrazovnom i političkom životu.


LJAJIĆ PORUČUJE BELOM: Da sam ja tvoj PR, rekao bih ti... - Kurir\nMinistar želi da Vučić pobedi u prvom krugu Ministar želi da Vučić pobedi u prvom krugu LJAJIĆ PORUČUJE BELOM: Da sam ja tvoj PR, rekao bih ti...\n09:38, 21.03.2017. 22\nBEOGRAD - Ministar za trgovinu, turizam i telekomunikacije i lider SDPS-a Rasim Ljajić kaže da želi da kandidat vladajuće koalicije Aleksandar Vučić pobedi u prvom krugu, ali napominje da će biti teško, budući da ima još deset kandidata.\n"Želimo da pobedi u prvom krugu, ali biće jako teško. Nije lako osvojiti 50 odsto glasova u odnosu na svih deset kandidata, a sada postoje različite opcije, prvi put svaka društvena grupa može da nađe neku političku opciju, imate i levicu i desnicu, i građanske i nacionalne, i evropske i proruske", primetio je Ljajić.\nGostujući na Pinku, Ljajić je predsedničkog kandidata Luku Maksimovića, poznatijeg kao Belog Preletačevića ocenio kao simpatičnog, ali je imao i jedan savet za njega.\n"On je simpatičan i ta kampanja je duhovita na momente, da sam mu PR savetovao bih mu da se manje pojavjuje u medijima, čini se da posle svakog nastupa situacija menja na njegovu štetu", rekao je Ljajić. "Šalu na stranu, ovo je neuspeh svih stranaka, ali mnogo više opozicije", kaže Ljajić.\nGovoreći o kampanji Aleksandra Vučića, Ljajić ističe da je ideja da se govori o životnim temama, ocenjujući to kao sazrevanje političke scene."Ideja je da govorimo o onome šta je predsednik vlade uradio. Mislim da je to sazrevanje političke scene, da se govori o ekonomiji, standardu građana, otvaranju radnih mesta, a ne apstraktne političke floksule", rekao je Ljajić.\nKaže da se u kampanji predstavlja ono što je vlada uradlia, a na kritike da predsednički kandidat vladajuće koalicije zlouporebljava funkciju odgovara: "Ja sam tolike godine tu, od kako je veka i sveta, ne samo kod nas, nego svuda, onaj ko je na vlasti predstavlja ono što je uradio".\nDodaje da ljudi treba da mere upravo to, šta je neko uradio za njih i šta neko može da uradi u narednom periodu, jer, kako kaže ne može da se živi od onoga što "prija ušima".\n"To ne može da se jede", rekao je Ljajić. Centralna poruka je da se moramo baviti životima ljudi, standardom, kako da se zaposle, kako da završimo koridore i da uspostavimo političku stabilnosti koja je važna, dodao je lider SDPS.\nLJAJIĆ UPOZORAVA: Haradinaj je problem EU i međunarodne zajednice\nAMBASADORKA IZRAELA ALONA FIŠER - KAM: Dirnuo nas je Trampov gest na Zidu plača 9


Razrešeni zbog slučaja Ilarion\nNOVI SAD - Sudije Vrhovnog suda Srbije Predrag Gligorijević i Miroslav Cvetković biće razrešeni na narednoj sednici Velikog personalnog veća zbog propusta u predmetu protiv bivšeg igumana Ilariona, starešine manastira Hopovo, okrivljenog za činjenje bludnih radnji pred decom, izjavila je predsedavajuća Veća Sonja Brkić, prenosi Sina. Ona je pojasnila da će Gligorijević i Cvetković biti razrešeni na sednici koja je zakazana za drugi novembar zbog „slučaja Ilarion“.\nIlarion se tereti da je između 1. juna i 4. jula 2001. godine u Dvorskoj bašti u Sremskim Karlovcima navodio na „nedozvoljene polne radnje“ maloletne dečake.\nIstiče rok za privatizaciju medija\nBEOGRAD - Rok za privatizaciju medija ističe 31. decembra ove godine i neće biti ponovo produžavan, iako se neki zalažu za nove rokove, rekla je Tanjugu Marija Ćosić iz sektora za medije u Ministarstvu kulture.\nMediji koji do kraja godine ne budu privatizovani biće ugašeni, u skladu sa zakonom. Do sada su, ako se izuzme B92 koji je privatizovan 2003. godine, prodati Radio Srem iz Rume, Radio Donji Srem iz Pećinaca, Radio Đerdap iz Kladova i Kulturno-informativni centar iz Bajine Bašte.\nU registru Agencije nalazi se još 67 elektronskih medija, a za novembar su zakazane aukcije za 17 RTV kuća.\nBEOGRAD - Nacrt zakona o Vojsci, koji predviđa uvođenje vojne verske službe za pripadnike svih veroispovesti, upućen je na razmatranje nadležnim ministarstvima i očekuje se da bude usvojen do kraja ove godine, prenosi Tanjug.\nVerska služba se organizuje radi ostvarivanja verskih sloboda, a njeno sprovođenje, kako se navodi u nacrtu zakona, uređuje vlada. Verska služba u Vojsci obuhvatiće sve tradicionalne crkve i verske zajednice, a njena misija je da omogući pripadnicima vojske izražavanje religijskih osećanja i vreme za molitvu, što je njihovo ustavno pravo.\nZakonsko rešenje vojne verske službe je u nadležnosti Ministarstva odbrane ali, kako kažu u Ministarstvu vera, pitanje verskih sloboda zasniva se na postojećem Zakonu o crkvama i verskim zajednicama.\nOptuženi će morati da dokaže poreklo imovine\nBEOGRAD - Resorni odbori stranke G17 plus izradili su Nacrt zakona o oduzimanju imovine stečene kriminalom i korupcijom i predstavili ga na jučerašnjoj, prvoj konferenciji odbora, prenosi Tanjug.\nNacrtom zakona je predviđeno formiranje antikorupcijske agencije koja bi trebalo da se bavi zaplenom imovine stečene korupcijom i kriminalom, rekao je predsednik Odbora za pravosuđe te stranke Miodrag Petrović i dodao da bi agencija određivala način oduzimanja i upravljanja tom imovinom.\nPrema njegovim rečima, usvajanje ovog zakona imalo bi i preventivno dejstvo, uvođenjem novog instituta - da optuženo lice mora da dokazuje poreklo imovine.


Grad Pančevo nagradio svojih 26 najboljih studenata\nPANČEVO - U Gradskoj upravi Pančeva danas su uručene nagrade za 26 studenata iz ovog grada koji su u prethodnoj školskoj godini postigli najbolje rezultate. Dobili su po 30.000 dinara a poziv za dodelu nagrada je osmislio i objavio Regionalni centar… »\nSRPSKA CRNJA - U Srpskoj Crnji svečano je otvorena tradicionalna manifestacija Đurini dani – Liparske večeri. Ovom manifestacijom već šest decenija meštani čuvaju uspomenu na Đuru Jakšića, koji je rođen u ovom selu. Sa ciljem da se slavi i… »\nDOPISNICA IZ BANATA - Ljubomir Živkov: Radion – pere sam\nFARKAŽDIN - Odnekud bi, kao kakav meteorit koji udari srećom u nenaseljeni deo naše planete, posred prerije gde vetar kotrlja ono američko žbunje, ili na sibirsko prostranstvo, u moj jezik stigla nova reč, šta je to doz, nije doz, nego DOZ… »\nNoviSad.com pre 17 sati\nNovi Sad – Novi Sad će od 12. do 15 avgusta, prvi put biti domaćin Evropskog prvenstva u planinskom biciklizmu, koje će biti održano na Petrovaradinskoj tvrđavi. Reč je o najvećem i najvažnijem biciklističkom takmičenju, koje je ikad održano… »\nList „Danas“ je dobio priliku da ekskluzivno dođe do nikad objavljenih pesama Đorđa Balaševića iz gimnazijskih dana. U godišnjaku Gimnazije „Svetozar Marković Toza“ iz Novog Sada, Đorđe Balašević, tada gimnazijalac, počeo je da… »\nSubotica.com pre 18 sati\nTokom sutrašnjeg dana temperatura će se kretati u rasponu od 15 do 29 stepeni, a duvaće slab, pretežno severozapadni vetar, brzinom do 4 metra u sekundi. Dan će obeležiti sunčano vreme, uz povremenu pojavu oblaka. Jutarnje časove obeležiće vedro… »\nRepublički geodetski zavod (RGZ) saopštio je danas da je u maju 2021. godine zaključeno 12.648 ugovora o kupoprodaji nepokretnosti, što je rast od 61 odsto ako se poredi sa istim mesecom 2020. godine. Maj prošle godine bio je obeležen smanjenim… »\nOvi horoskopski znaci najlepše stare\nKako idu godine, oni su sve lepši i privlačniji. Poznate kao perfekcionisti, često deluju kruto i strogo. Ali kada nakupe iskustva, postaju odmereni ljudi, koji privlače svojom lepotom uma. Starije Device poklanjaju veću pažnju svom unutrašnjem… »\nNOVI SAD - Povodom međunarodnog dana borbe protiv dečijeg rada, tim grada novog sada za borbu protiv trgovine ljudima organizovao je akciju u cilju edukacije sugrađana o temi prevencije dečijeg prosjačenja. Tim za borbu protiv trgovine ljudima i… »\nViše od 50.000 pacijenata u Srbiji trenutno čeka na neku operaciju ili dijagnostiku. Prema podacima Republičkog fonda za zdravstveno osiguranje, koji se na dnevnom nivou ažuriraju, najduže liste čekanja su na operacije kolena, kuka, katarakte, ali i… »\nMozzart sport pre 1 satjoš 39 povezanih\nN1 Info pre 6 minutajoš 13 povezanih


FBiH: U protekla 24 sata registrirano 9 slučajeva COVID-19, prijavljena 2 smrtna ishoda - Federalno ministarstvo zdravstva: COVID19\nFBiH: U protekla 24 sata registrirano 9 slučajeva COVID-19, prijavljena 2 smrtna ishoda\nObjavljeno: 01.07.2021 ; Ažurirano: 01.07.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.147 uzoraka, od kojih je 9 pozitivno na COVID-19. Novi slučajevi registrirani su u Unsko-sanskom, Hercegovačko-neretvanskom, Zapadnohercegovačkom, Zeničko-dobojskom, Tuzlanskom i Kantonu Sarajevo.\nU Federaciji BiH do sada je testirano ukupno 718.512 uzoraka, a COVID-19 je potvrđen kod 133.981 osobe. Zaključno s današnjim danom, u Federaciji BiH je evidentiran oporavak 126.324 pacijenta.\nU protekla 24h, u Federaciji BiH su prijavljena 2 smrtna ishoda, i to u Tuzlanskom i Kantonu 10. S današnjim danom, broj smrtnih ishoda na području Federacije BiH je 5.527.


Zelena poslanička grupa posetila Duboko (VIDEO) – ZoomUe\nby Vesna Đurović · Published 25 септембра, 2019 · Updated 27 септембра, 2019\nUŽICE-Posle seminara na Zlatiboru Zelena poslanička grupa danas je posetila Regionalni centar za upravljanjem otpadom Duboko,kako bi se upoznala sa radom i modelom poslovanja ove prve regionalne deponije u Srbiji,čiji primer treba da koristi i drugim lokalnim sredinama u zemlji u rešavanju pitanja upravljanja komunalnim otpadom.\nPoslanica Dubravka Filipovski istakla je da je Zelena poslanička grupa na Zlatiboru sa ministrom Goranom Trivanom razgovarala o perspektivama u oblasti zaštite životne sredine i dugoročnom planu za saniranje ključnih ekoloških problema u Srbiji.\n„Dobili smo uveravanje od ministra Trivana da će problem otpada u Prijepolju biti rešen u naredne dve godine,što je dobra vest za sve meštane Zlatiborskog okruga“,istakla je Filipovska.\n„Svaka opština i svaki grad imaju slične probleme u oblasti upravljanja otpadom i ti problemi moraju se rešavati na lokalnom nivou.Zbog toga smo danas ovde,kako bi se uverili na primeru Dubokom kako to funkcioniše i kako da se primeni i na ostale delove Srbije“ ,rekao je Klejton.\nDirektor Dubokog Momir Milovanović naglasio je da će poslanicima predočiti najveći problem sa kojim se ova regionalna deponija suočava,a to je primarna selekcija otpada u domaćinstvima.\n„Očekujemo i od njih neke smernice u vezi primarne selekcije otpada,kako bi smanjili količine otpada na telu deponije,produžili njen vek i obezbedili sirovinu za reciklažnu industriju.Jer,otpad nije samo otpad,on je i novac ako se sa njim pravilno upravlja“ ,istakao je Milovanović.\nGradonačelnik Užica Tihomir Petković podsetio je da je od Evropske unije dobijeno oko milion evra za dva projekta koja treba da reše problem primarne selekcije otpada.\n„Prvi put imamo uslov da rešimo ovaj problem.Ostaje još da se donese odluka šta sa preradom otpada koji dolazi u Duboko,da li da se gradi Postrojenje za mehaničko-biološku preradu ili Energana uz podršku EU i Ministarstva za zaštitu životne sredine“,rekao je Petković.\nPetković je podsetio da je Duboko investicija od 15,32 miliona eura sufinansirana je od Užica,Čačka i sedam opština ovog kraja, zatim Regionalnog fonda za zaštitu životne sredine, zajmom Evropske banke za obnovu i razvoj, sredstvima NIP-a i donacijama Svetske agencije za međunarodni razvoj i saradnju, vlade Francuske i Evropske unije. sredstvima EU.\nTags: dubokoposetazelena poslanicka grupa\nby Zoran Kanacki · Published 2 маја, 2019\nNext story Digitalna učionica u Bajinoj Bašti\nPrevious story Francuski filmski karavan u GKC


Formacije kompanije Kajmanska ostrva\nMožemo ponuditi bankovne račune i usluge direktora nominovanih\nOsnivanje biznisa na Kajmanskim ostrvima nikada nije bilo lakše. Cayman Company Formations možete podesiti vašu kompaniju u roku od 5 dana ili možete koristiti našu ekspresnu uslugu i biti ugašeni u roku od 48 hrs. Zbog lakoće i brzine podešavanja kompanije na Velikom Kajmanu, nije iznenađujuće da mnoge vodeće korporacije biraju da posluju sa Ostrva.\nKajmanska ostrva su autonomna britanska prekomorska teritorija koja se sastoji od tri ostrva Velikog Kajmana, Kajmana Braиa i Malog Kajmana. Broj stanovnika je oko 60.000, a glavni grad mu je Džordž Taun.\nNa Kajmanskim ostrvima registrovano je više od 100.000 kompanija. Jedan od razloga zašto su Kajmanska ostrva vodeća ofšor jurisdikcija je fleksibilnost zakona o kompanijama sa Kajmanskih ostrva. Većina ovih kompanija su van obale izuzete kompanije koje posluju širom sveta, ali ne i na Kajmanskim ostrvima, zemlji inkorporacije.\nKajmanska ostrva ne nameću nikakvo poresko opterećenje prihodima, kapitalom, prodajom ili kapitalnom dobitkom. Na Kajmanskim ostrvima nema uskraćivanja poreza ili poreza na nasledstvo. To ga čini idealnom lokacijom za osnivanje ofšor kompanije u svrhu ublažavanja izloženosti porezu. Kompanija formirana u okviru poreskog raja na Kajmanskim ostrvima takođe može da se koristi kao fleksibilan alat za planiranje zvučnih nekretnina.\nKontrole menjačnice na Kajmanskim ostrvima ne postoje. To znači da kao stranac, kada jednom osnujete ofšor kompaniju u okviru poreskog raja na Kajmanskim ostrvima, slobodni ste da obavljate svoje operacije i prenosite novac na međunarodnom nivou, dolazni i odlazni, u bilo kom iznosu i valuti koja najviše odgovara vašim potrebama. Ne morate da brinete o mešanju vlade, propisima ili ograničenjima u vezi sa transferom valute.\nGlavni zakon kojim se reguliše formiranje i rad kompanija na Kajmanskim ostrvima je Zakon o kompanijama. Engleski zajednički zakon i pravedni principi i presedani takođe se poštuju na Kajmanskim ostrvima gde je to primenljivo.\nNajčešći razlozi za formiranje kompanije sa Kajmanskih ostrva su:\nAs poresko efikasno vozilo za međunarodnu trgovinu. Kao poresko neutralna jurisdikcija, Kajmanska ostrva nemaju lične, korporativne ili poreze na nekretnine.\nOni se takođe koriste za održavanje imovine i investicija ili kao deo složenije finansijske strukture. Ofšor kompanije mogu da se koriste za sve, od brodskih operacija ili poslovanja akcija, do vlasništva i licenciranja patenata ili čak finansiranja aviona. Preduzeća se mogu formirati bez minimalnih zahteva za kapitalizaciju.\nNa drugi glavni razlog zašto korporacije ili pojedinci osnivaju ofšor firme na Kajmanskim ostrvima je da ostvare anonimnost ili da zaštite svoju privatnost. Matičar preduzeća može da objavi samo ime i vrstu preduzeća, njegov datum registracije, adresu registrovane kancelarije i status preduzeća. Otkrivanje bilo kakvih drugih informacija je zabranjeno ukoliko to ne zatraži agencija za sprovođenje zakona.\nKajman ima dobro uspostavljen pravni režim, to je politički stabilna britanska prekomorska teritorija\nCompanies se mogu registrovati u roku od 48 sati ukoliko se izabere naš ekspresni paket, pod uslovom da su obezbeđene sve prave informacije i dokumenta. Standardno vreme registracije je oko 5 dana.\nOsećenje ofšor kompanije na Kajmanskim ostrvima je jednostavna procedura i ne razlikuje se mnogo od načina na koji bi neko osnovao kompaniju u Severnoj Americi, Evropi ili bilo kojoj drugoj. Svi koji žele da uključe ofšor kompaniju moraju prvostepeno da ispune sve lokalne zakone protiv pranja novca i sprečavanje zakona o terorizmu koji su sve strožiji. Pod strogim režimom Know Your Client (KYC), svi novi klijenti moraju da dokažu ko su, gde žive i razlog osnivanja kompanije.\n>ONLY 1 DIRECTOR AND SHAREHOLDER REQUIRED\nNa Kajmanskim ostrvima potreban je samo 1 direktor i akcionar.\n>Ne zahteva za GODIŠNJE SASTANKE ILI REVIZIJE\nNa Kajmanskim ostrvima ne postoje uslovi za godišnje sastanke ili revizije.\nKoji tip preduzeća treba da podesite?\nTrošak za podešavanje Kajmanska kompanija\nNaš inkorporiran paket obuhvata:\nDirector(s) Consents to Act\nMinutes of the first meeting of the Director(s)\nShare Certificates (if requested)\n>OPTIONAL: 24 - 48 Hour Express Service\n>*OPTIONAL: Tax Exempt Cert - 20 year Tax Free\n>OPTIONAL: Company Seal\nOPCIONO: Račun u banci\n*Izuzeta kompanija može da dobije potvrdu o oslobođenju od poreza od Vlade Kajmanskih ostrva, da će, ako ikada bude uvedeno direktno oporezivanje na Kajmanskim ostrvima, kompanija biti izuzeta na period od 20 godina. Ova potvrda o oslobođenju od poreza je na neki način kao osiguranje, da šta god da se desi, biće vam zagarantovan 20-godišnji status bez poreza. Ovaj opcioni sertifikat je obezbeđen po jednoj naknadi od 2500 USD, koja uključuje sve vladine takse, pravne naknade i kurirske takse.\nGodišnje naknade - Kompanija Kajman\nNaš paket obnove obuhvata:\nRegistrovana kancelarijska & registrovana naknada za agente\nPriprema i podnošenje godišnjeg povraćaja\nOdržavanje minutne knjige i statutarnih zapisa\nKakva papirologija nam treba?\nDa bismo ispunili naše zakonske uslove, biće nam potrebna sledeća KYC / dokumentacija o usaglašenosti pre uključivanja preduzeća:\nNaše kancelarije se nalaze u vodećim finansijskim centrima.\n>8 The Green\n> CAYMAN ISLANDS OFFICE\nUlica Pijaca 10, zaliv Kamana\n> UAE OFFICE\n>Office 8, Building P7,


Taksisti zadovoljni prijedlogom Odluke o organizaciji i načinu obavljanju taksi prevoza | zenicainfo.ba\nNaslovnica Aktuelno Taksisti zadovoljni prijedlogom Odluke o organizaciji i načinu obavljanju taksi prevoza\nTaksisti zadovoljni prijedlogom Odluke o organizaciji i načinu obavljanju taksi prevoza\nUdruženje “Zenica taksi” pozdravlja ovakvu odluku jer taksi prijevoznici u našem kantonu više neće morati svake godine obnavljati svoje dozvole za rad, te strahovati za posao. Također, važno je istaći da su taksi prijevoznici na ovaj način oslobođeni i dodatnih troškova u iznosu blizu 200 KM po svakom taksi prijevozniku koji bi morao prikupljati dokumentaciju za obnavljanje dozvole za rad.\nOvakva odluka Skupštine ZDK rezultat je niza pregovora koje su predstavnici Udruženja “Zenica taksi” ,zajedno sa kolegama iz udruženja s viših nivoa, obavili sa predstavnicima Vlade i Skupštine ZDK. Ovdje moramo istaći da su premijer Vlade ZDK, Miralem Galijašević, te predsjedavajući Skupštine ZDK, Jasmin Duvnjak, a kasnije i svi zastupnici u Skupštini ZDK pokazali visok stepen razumijevanja prema problematici taksi prijevoznika u Zenici i ZDK na čemu smo im neizmjerno zahvalni.\nUdruženje taksista „Zenica taksi“ Zenica\nPrethodni članakBesplatan WiFi signal i u Pepelarima\nNaredni članakJavni poziv za dodjelu novčanog stimulansa za zapošljavanje osoba sa invaliditetom\nUređeno: 16/01/2020 - 10:09\nĐuro & Bombaj štampa vas pozivaju: Ne propustite večerašnju zabavu u...\nUređeno: 25/07/2019 - 12:03


OŠ “B. Radičević” u projektu EU, u goste stižu deca iz inostranstva - Bujanovačke\nPočetna DRUŠTVO OŠ “B. Radičević” u projektu EU, u goste stižu deca iz inostranstva\nBujanovačke12. dec 2019.DRUŠTVO, NASLOVNA0\nBujanovac, 12. decembar 2019. -Osnovna škola “Branko Radičević” u Bujanovcu od ponedeljka do srede biće domaćin učenicima iz Španije, Poljske, Rumunije i Turske, nakon što je program za obrazovanje Evropske unije Erazmus+ prepoznao vrednosti i odobrio projekat “Motivation III – 21st century students”, koji su kreirali nastavnici bujanovačke škole Maja Antić-Jovanov, Marija Trajković, Ivana Stojanović i Slađan Kitanović.\n“Brankovci” će tako razvijati kreativnost, raditi na suočavanju sa multikulturalizmom u odeljenju, obogatiti znanje jezika, a nastavnici, pored ostalog, razvijati tehnike za povećanje motivacije učenika pripadnika manjinske grupe i biti upoznati sa inovativnim metodama interkulturalnog poučavanja, kao i da primenjuju naučene metode u nastavi.\n– Prijavu smo podneli marta meseca i iskreno, nismo se mnogo nadali jer su projekte uglavnom dobijale škole koje već imaju slična iskustva i iza sebe uspešno realizovane projekte ovog tipa. Međutim, naša volja i želja da budemo deo Erazmusa+ je prepoznata i naš projekat je odobren, što je fenomenalan uspeh škole, kaže koordinatorka Maja Antić Jovanov, profesorka francuskog jezika u OŠ “Branko Radičević”.\nProjekat traje 18 meseci i, kako kaže, odgovoriće na još jednu potrebu škole – internacionalizacija, odnosno izgradnja međunarodne prepoznatljivosti škole.\n-Sa kolegama smo uvideli mogućnost da uvodjenjem projekta ovakvog nivoa pokažemo da ova škola ima resurse i ljude koji žele da donesu nešto novo i iznad svega korisno za školu. Cilj je da postignemo bolje međukulturalne i jezičke kompetencije i nastavnika i učenika, i upoznamo evropske dimenzije i evropski sistem obrazovanja, kaže Antić Jovanov.\n–Kroz organizovanje aktivnosti za učenike, ova partnerstva će takođe promovisati inkluziju i toleranciju, što su prioriteti Pariske deklaracije, kaže profesorka.\nTAGerasmus+ OŠ Branko Radičević\nPrevious PostUhapšen jer je tukao suprugu Next PostDete iz Bujanovca od 11 godina teško povređeno


Stupio na snagu Zakon o digitalnoj imovini › Made-in-Germany.rs\nJuče je u Srbiji stupio na snagu Zakon o digitalnoj imovini, kojim se uređuje oblast digitalnog poslovanja i imovine, a po čemu je naša zemlja među prvima u svetu koje su obezbedile jasan regulatorni okvir za sigurnost investitora i korisnika ove vrste imovine, prenosi B92.\nU saopštenju Ministarstva finansija se navodi da je Srbija sa usvajanjem Zakona o digitalnoj imovini još jednom pokazala da ide u korak sa razvojem IT tehnologija, inovacijama i promenama u digitalnom svetu. Postali smo deo rastućeg segmenta digitalne ekonomije i članica retkog kluba zemalja koje su sveobuhvatno regulisale ovu oblast, među kojima su Francuska i Malta, poručuju iz Ministarstva i dodaju da se regulisanjem ove oblasti daje šansa, pre svega mladima, da koriste nove, alternativne izvore finansiranja i ostanu u svojoj zemlji radi ostvarenja svojih poslovnih ideja.\nNovim Zakonom omogućava se finansiranje pomoću investicionih tokena, unapređuje se i razvija tržište kapitala korišćenjem digitalne tehnologije i jača okvir za borbu protiv zloupotreba na tržištu digitalne imovine, pranja novca i finansiranja terorizma. S tim u vezi, Zakon o digitalnoj imovini uređuje pitanja izdavanja digitalne imovine i sekundarno trgovanje digitalnom imovinom, pružanje usluga povezanih sa digitalnom imovinom, založno i fiducijarno pravo na digitalnoj imovini, nadležnost Komisije za hartije od vrednosti i Narodne banke Srbije, kao i nadzor nad primenom Zakona.\nPrema Zakonu, digitalna, odnosno virtuelna imovina predstavlja digitalni zapis vrednosti koji se može digitalno kupovati, prodavati, razmenjivati ili prenositi i koji se može koristiti kao sredstvo razmene ili u svrhu ulaganja, i ne uključuje digitalne zapise valuta koje su zakonsko sredstvo plaćanja, kao ni drugu finansijsku imovinu uređenu drugim zakonima. Postoje dve vrste digitalne imovine: virtuelna valuta i digitalni token. Digitalni tokeni su posebno značajni kao vid alternativnog finansiranja mladih i inovativnih kompanija i startapova. Virtuelne valute, sa bitkoinom kao njenim najpoznatijim predstavnikom na globalnom nivou, jesu inovativna sredstva razmene koje ne izdaju i ne garantuju centralne banke za razliku od običnog novca.\nOvim Zakonom se uvodi institut “belog papira”, koji u skladu sa međunarodnom praksom, predstavlja dokument koji je izdavalac digitalne imovine obavezan da objavi i koji sadrži podatke koji omogućavaju investitorima da donesu odluku o investiranju i procene rizike vezane za ulaganje u digitalnu imovinu. Zakonom se uvodi i institut dozvole, kao i minimalni osnovni kapital koji je privredno društvo u obavezi da ima kada podnosi zahtev za dobijanje dozvole u cilju vršenja usluga povezanih sa digitalnom imovinom, a Narodna banka Srbije i Komisija za hartije od vrednosti su određeni kao nadzorni organi, navodi se u saopštenju Ministarstva finansija.


Danas je Svetski dan dece, brinimo o njima uvek - Zdrava i prava\nDanas je Svetski dan dece! Generalna Skupština UN preporučila je svim zemljama da 20. novembar uspostave kao Svetski dan dece i obeleže ga na odgovarajući način. Na ovaj dan Generalna Skupština UN je donela Deklaraciju o pravima deteta 1959 i Konvenciju o pravima deteta 1989. godine.\nPreporuka UN je da se Svetski dan dece obeležava kao dan razumevanja među decom, ali i dan kada se promovišu vrednosti i ciljevi Konvencije o pravima deteta usmereni na dobrobit svakog mališana.\nSISTEM ZAŠTITE DECE U SRBIJI\nRepublika Srbija je preuzela Zakon o ratifikaciji Konvencije Ujedinjenih nacija o pravima deteta koji je SFRJ potpisala 1990. godine.\nZamenica zaštitnika građana za prava deteta Gordana Stevanović smatra da u Srbiji ima pomaka, ali da je potrebno uložiti dodatne napore kako bi se deci obezbedilo poštovanje i ostvarivanje njihovih prava.\nKao neke od ključnih problema, ona je istakla da još uvek nije izgrađen efikasan sistem zaštite dece od nasilja, da nisu razvijene usluge podrške i pomoći deci sa smetnjama u razvoju i teško bolesnoj deci, kao i njihovim porodicama, niti sveobuhvatan pristup deci koja žive i rade na ulici kao grupi koja je višestruko marginalizovana i ugrožena.\n“Deca žrtve nasilja nemaju na raspolaganju dovoljne zaštitne mere pomoći i podrške. Mere prevencije i zaštite koje treba da preduzimaju različiti organi nedovoljno se primenjuju, a među organima ne postoji puna saradnja i razmena informacija”, rekla je Stevanovićeva.\nKao primere ona je navela slučajeve vršnjačkog nasilja u školama kod kojih se često uočava neblagovremena reakcija škole, sklonost da se u rešavanje problema ne uključuju drugi organi i službe, ali i odsustvo aktivnosti ključnih ustanova, čak i kada im se škole obrate.\nBrinimo o deci i čuvajmo ih uvek\n“Deca sa smetnjama u razvoju i invaliditetom još uvek nemaju na raspolaganju dostupne i raznolike usluge podrške i pomoći tokom školovanja. Iako su napravljeni pomaci u primeni inkluzivnog obrazovanja, neophodno je razvijati usluge podrške”, smatra Stevanovićeva.\nTEŽAK POLOŽAJ MALIŠANA NA ULICI\nNavodeći da je reč i o višestruko marginalizovanoj i ugroženoj deci koja žive u ekstremnom siromaštvu, ona je navela da je rad na ulici često jedini način da oni obezbede osnovnu egzistenciju. Međutim, i pored svih problema, ona je istakla da su do sada načinjeni bitni koraci.\npoštovanje prava dece


Ukupno nađeno: 609 primera\nU dokumentima tipa propisi od ukupno 158 pronadjenih primera ovde je prikazano 12 nasumice izabranih.\nZakon o obaveznom osiguranju u saobraćaju (RS)\nZahtev za naknadu štete i pravo na podnošenje tužbe\nTužba za naknadu nuklearne štete i nadležnost suda\nZakon o preduzećima (SCG)\n14.10.2. Tužba za naknadu štete\nZakon o zaštiti konkurencije (RS)\nKomisija može po zahtevu podnosioca tužbe da odloži izvršenje rešenja do pravosnažnosti sudske odluke, ako bi izvršenje tog rešenja nanelo nenadoknadivu štetu za tužioca , a naročito ako bi verovatno dovelo do stečaja ili prestanka obavljanja poslovne delatnosti tužioca , pod uslovom da odlaganje nije protivno javnom interesu.\nZakon o parničnom postupku (RS)\nTužba za utvrđenje povrede prava ličnosti može da se podnese bez obzira da li je postavljen zahtev za naknadu štete ili drugi zahtev, u skladu sa posebnim zakonom.\nAko sud usvoji zahtev za izdržavanje, za naknadu štete u vidu rente zbog izgubljene zarade ili drugih prihoda po osnovu rada ili zbog izgubljenog izdržavanja, može da naloži tuženom i činidbe koje nisu dospele.\nRaspravljanje o tužbi zbog smetanja državine ograničiće se samo na raspravljanje i dokazivanje činjenica poslednjeg stanja državine i nastalog smetanja. Isključeno je raspravljanje o pravu na državinu, o pravnom osnovu, savesnosti državine ili o zahtevima za naknadu štete .\nZa sporove radi utvrđenja postojanja ili nepostojanja ugovora, radi izvršenja ugovora, u sporovima radi naknade štete usled neizvršenja ugovora, pored opšte mesne nadležnosti, mesno je nadležan sud mesta gde je po sporazumu stranaka, tuženi dužan da izvrši ugovor.\nPo zahtevu lica iz stava 1. ovog člana, ministarstvo nadležno za poslove pravosuđa, sprovodi postupak radi postizanja sporazuma o postojanju, vrsti i visini naknade , a ako sporazum ne bude postignut u roku od tri meseca od podnošenja zahteva, oštećeni može podneti tužbu za naknadu štete nadležnom sudu.\nOvlašćeno lice dužno je da se pre podnošenja tužbe sudu sa svojim zahtevom za naknadu štete obrati ministarstvu nadležnom za poslove pravosuđa radi sporazuma o postojanju štete i visini naknade .\nU dokumentima tipa sudska praksa od ukupno 428 pronadjenih primera ovde je prikazano 9 nasumice izabranih.\nPitanje: Da li u predmetima gde tužilac traži isplatu razlike penzije, kada je u tužbi navedeno da se radi o naknadi štete merodavan pravni osnov označen u tužbi kod određivanja mesne nadležnosti suda iako se u suštini traži isplata razlike penzije, a ne šteta ?\nNe može se smatrati da je zastarevanje potraživanja za naknadu štete zbog izmakle koristi, zbog neispunjenja ugovora, prekinuto podnošenjem tužbe za raskid tog ugovora, niti podnošenjem tužbe za isplatu novčanog iznosa potrebnog za otklanjanje nedostataka u izvršenju ugovora.\nIako je osiguravač stekao pravo na isplatu regresa prema licu koje je prouzrokovalo saobraćajnu nezgodu, pa i ako je to lice bilo u alkoholisanom stanju, potrebno je da se utvrdi krivica tuženog .\nPo regresnoj tužbi postoji pasivna legitimacija osiguravajućeg društva osiguranika, po osnovu ugovora o obaveznom osiguranju u saobraćaju, samo ukoliko bi osiguranik - vlasnik vozila, upotrebom osiguranog vozila, pričinio štetu trećim licima. Nema pasivne legitimacije ako je tim osiguranim vozilom upravljalo neko drugo lice, za koje je utvrđeno da je krivo za nastalu štetu , jer to lice nije bilo u ugovornom odnosu sa osiguravajućom kućom po osnovu osiguranja od autoodgovornosti.\nTužiocu se po tužbi sa zahtevom za naknadu štete može dosuditi samo već nastala šteta , a ne i buduća šteta za koju je neizvesno da li će nastupiti.\nDa bi tužilac kao budući (potencijalni) investitor ostvario pravo na naknadu izmakle koristi po članu 189. ZOO-a, potrebno je postojanje uzročne veze između štetne radnje i posledice i ostvarivanje dobitka koji se mogao osnovano očekivati prema redovnom toku stvari ili prema posebnim okolnostima, a čije je ostvarivanje sprečeno štetnikovom radnjom ili propuštanjem.\nU situaciji kada upravljač javnog puta upravljanje javnim putem (koje je propisano i uređeno zakonom) ugovorom prenese drugom pravnom licu, oslobađa se odgovornosti za štetu koju, usled neodržavanja javnog puta, pretrpe korisnici javnog puta, osim ako je ugovorom drugačije predviđeno. Takođe, u tom slučaju, ne postoji osnov za solidarno obavezivanje u postupku po tužbi za naknadu štete upravljača javnog puta i pravnog lica kojem je upravljanje preneto.\nU dokumentima tipa modelirana akta od ukupno 23 pronadjena primera ovde je prikazano 9 nasumice izabranih.\nTužilac u ovoj parnici traži od tuženog naknadu štete iz saobraćajnog udesa, a u iznosu od dinara.\nUkoliko tuženi bude obavezan da plati ovu štetu , ima nameru da podnese regresnu tužbu , protiv preduzeća koje je dužno da održava puteve, te da bi se to izbeglo, u smislu čl. 213. ZPP ("Sl. glasnik RS", broj 125/04)\nUmešač je primio podnesak tuženog , kojim ga obaveštava o ovoj parnici. Iz ovog podneska i tužbe se vidi da se vodi parnica između stranaka i da postoji mogućnost da umešač odgovara za štetu kao regresni dužnik.\nOvim podneskom, tužilac obaveštava sud da je u međuvremenu postigao sporazum sa tuženim u vezi naknade štete , te stoga povlači tužbu .\nPogrešno je pravno stanovište izloženo u pobijanoj presudi, kao i u presudi prvostepenog suda da tužilja , kao vanbračna supruga sada pok. , iz , koji je poginuo u saobraćajnoj nesreći dana . godine, nema pravo na pravičnu novčanu naknadu nematerijalne štete za pretrpljene duševne bolove zbog smrti svog vanbračnog muža.\nKako je tužilac imao ove troškove koji su prouzrokovani krivicom tuženikovog osiguranika, to je tuženi , po principu osiguranja od odgovornosti za štetu prouzrokovanu motornim vozilom trećim licima, u obavezi da ovu štetu nadoknadi .\nOBAVEZUJE SE tuženi da tužiocu na ime naknade materijalne štete nastale zbog smrti , u vezi troškova sahrane i izgradnje nadgrobnog spomenika, isplati ukupno dinara, sa zakonskom kamatom od podnošenja tužbe pa do isplate, kao i da mu nadoknadi troškove parničnog postupka, u roku od 15 dana, pod pretnjom izvršenja.


Leptokarija leto 2021 | Balkan Fun | Turistička agencija\nLEPTOKARIJA: Antički grad Muza\nLeptokaria je poznata po mnoštvu kulturno-istorijskih znamenitosti koje možete posetiti, a jedna od najzanimljivih je svakao Muza, antički grad u blizini kog se po mitologiji nalazi pećina gde se rodio Orfej, čuveni pesnik i svirač koji je mogao da omađija sva živa stvorenja svojom muzikom.\nLEPTOKARIJA: Izlet na Olimp\nDom bogova je verovatno nešto dovoljno opisno za planinu Olimp, mesto gde se svaka mit i legenda iz grčke mitologije prepliću, i gde svako božanstvo nalazi svoje utočište. Pored folklornog značaja za Grčku, Olimp se može pohvaliti i predivnom prirodom., pa i zbog toga definitivno predstavlja izlet koji ne treba propustiti.\nLEPTOKARIJA: Izlet u Solun\nSolun definitivno predstavlja nezaobilazno mesto u Grčkoj, bilo da ste na izletu, ili želite da provedete neko duže vreme tamo. Pored značaja za grčku istoriju, Solun je bio od značaja i za srpsku državu, pa ćete svakako imati sa čim da se poistovetite. Solun se takođe odlikuje i živopisnom, mladalačkom atmosferom i fenomenalnim noćnim životom, pa eto i još nekih razloga da ne propustite da ga obiđete.\nGrčka - Leptokarija leto 2021\nAranžman Leptokarija leto 2021 je najnoviji deo naše ponude kada je reč o letovanju u Grčkoj! Leptokarija predstavlja popularno letovalište koje se nalazi na samo 90 km od Soluna, tačno u podnožju planine Olimp. Nalazi se na Egejskom moru, a ovo letovalište mahom privlači roditelje sa malom decom, zbog mnoštvo aktivnosti i plaža predviđenih upravo za najmlađe.\nNaravno, Leptokaria privlači i sve one koji žele lagani letnji odmor na prelepim peskovitim plažama, bez prevelike buke i vreve, ali dovoljno je živopisna da svako može naći ono što poželi, i što očekuje od letovanja.\nGrčka Leptokarija - rajski odmor za sve posetioce\nOvo idilično grčko mestašce deli se na dva dela, i to zahvaljujući pruzi koja prolazi direktno kroz centar. Oba dela su karakteristična po aktivnostima dostupnim za goste - pa je tako deo ispod pruge predviđen za plažu i kupanje, dok je deo iznad pruge rezervisan za restorane, kafiće i šoping.\nPoznato grčko gostoprimstvo i ljubaznost vas dočekuju svakako, pa ćete naići na pozdrave i osmehe gde god da krenete, a dosta Grka razume srpski, tako da nećete imati nikakvih problema u komunikaciji.\nLeptokarija plaže - peskovite i beskrajne\nAko volite sitan pesak, i široke i dugačke plaže sa dosta prostora, onda vas plaža u Leptokariji neće razočarati. Na ovoj plaži postoji mnoštvo barova i taverni u kojima možete napraviti pauzu od sunčanja uz fenomenalne, domaće grčke specijalitete, kao i vino ili koktele, ali i takođe gde možete dobiti ležaljke uz piće.\nPored predivnih plaža čeka vas i čisto, providno more, kao i bezbroj aktivnosti koje možete raditi na plaži, poput odbojke, ili drugih letnjih sportova. More je idealno za plivanje, a u blizini plaže je i šetalište, kao i stoletni park, idealan za šetnju i relaksaciju.\nLeptokarija letovanje 2021 za sve\nKo što smo već spomenuli, Leptokaria je zaista mesto koje vredi posetiti, ali takođe i idealna destinacija za letovanje ako želite da budete udaljeni od gradske vreve i buke. Kada je u pitnaju porodični odmor, može se pohvaliti brojnim zabavnim sadržajima za decu, poput igraonica i zabavnih parkova.\nOno što je zanimljivo, ali i takođe i jedna od velikih privlačnosti ovog letovališta, jeste da, kada je u pitanju vremenska prognoza Leptokaria se zaista može pohvaliti prijatnom klimom, pre svega zahvaljujući blizini Olimpa, jer iako u toku dana zna zaista da bude toplo, noći su prijatne jer uvek pirka vetrić.


Na imanju „Zlatica” održan „Dan polja” posvećen strninama u srednjem Banatu - PSS ZR\nNa imanju „Zlatica” održan „Dan polja” posvećen strninama u srednjem Banatu\nPrinosi manji za petinu\nSve strnine, pšenicu, ječam, tritikale i ovas pratile su nevolje od momenta setve, u oktobru 2018. godine do danas, pa se može očekivati prinos oko višegodišnjeg proseka. To bi bilo najviše 5,5 tona po hektaru, što je približno za petinu manje u odnosu na poslednjih nekoliko veoma dobrih godina.\nKosidba ječma, koji se u Srbiji našao na standardnih 60.000 hektara, mogla bi da počne narednog vikenda, a žetva pšenice krajem juna, s tim što bi najveći deo površina (ukupno ih je u Srbiji oko 510.000 hektara, od čega 55 do 60 odsto u Vojvodini) bio požnjeven u julu – to je saopštio dr Vladimir Aćin iz Instituta za ratarstvo i povrtarstvo Novi Sad, na „Danu polja” posvećenom strninama održanom prošlog petka na imanju „Zlatica” u sastavu kompanije „Matijević”.\nOrganizator je, po tradiciji, bila zrenjaninska jedinica Poljoprivredne stručne službe (PSS) čija je direktorka Kristina Salapura pozdravila učesnike „Dana polja”.\nPredsednik Skupštine grada Oliver Mitrović i pomoćnik gradonačelnika Zrenjanina Duško Radišić su istakli tesnu saradnju lokalne samouprave sa poljoprivrednicima koja se ogleda kroz finansiranje nabavke savremene opreme za PSS, subvencionisanje kamata na kredite i agrarni budžet.


Rizici korupcije u odredbama Nacrta zakona o osnovama sistema obrazovanja i vaspitanja - Dijalog.net\nNaslovna Borba protiv korupcije Rizici korupcije u odredbama Nacrta zakona o osnovama sistema obrazovanja i vaspitanja\nRizici korupcije u odredbama Nacrta zakona o osnovama sistema obrazovanja i vaspitanja\nBeograd, 11. avgust 2017. – Nacrtom zakona nisu, ili nisu u potpunosti, obuhvaćene sve potrebne izmene, na koje je ukazano u Nacionalnoj strategiji za borbu protiv korupcije u Republici Srbiji za period od 2013. do 2018. godine i Revidiranom akcionim planom za njeno sprovođenje.\nOvo su ključne konstatacije Agencija za borbu protiv korupcije u mišljenju proceni rizika u odredbama Nacrta zakona o osnovama sistema obrazovanja i vaspitanja.\nNa primer, Nacrtom zakona nije na adekvatan način uređena kontrola upravljanja sredstvima koja ustanove dobijaju od donacija, sponzora, kao i sredstvima dobijenih od roditelja i jedinice lokalne samouprave, niti je obezbeđen odgovarajući nivo transparentnosti podataka o raspolaganju ustanova finansijskim sredstvima koja se stiču iz republičkog budžeta, budžeta lokalne samouprave, odnosno prihodima od proširene delatnosti, navodi se u mišljenju Agencije za borbu protiv korupcije.\nS druge strane, imajući u vidu da je Nacrtom zakona propisano formiranje različitih komisija koje, pored ostalog, učestvuju u procesu donošenja odluka o izboru direktora ustanove i prijemu u radni odnos stručnog osoblja, jasno je da postoji opasnost da u njihovom radu dođe do slučajeva potencijalnog ili stvarnog sukoba interesa, trgovine uticajem ili neke druge forme koruptivnog ponašanja.\nMeđutim, Nacrt zakona ne sadrži mere za upravljanje sukobom interesa prilikom izbora direktora, zapošljavanja i radnog angažovanja stručnog osoblja u ustanovama.\nPoseban problem predstavlja činjenica da su određene obaveze relevantnih subjekata u oblasti sistema obrazovanja i vaspitanja neprecizno formulisane što u velikoj meri onemogućava adekvatno propisivanje i utvrđivanje njihove odgovornosti.\nPored pomenutih, Nacrt zakona sadrži i druge nedostatke i rizike korupcije, koji se, pre svega odnose na upotrebu nepreciznih formulacija; nepostojanje precizno određenih uslova i/ili kriterijuma ili elemenata kriterijuma za predlaganje, izbor ili imenovanje lica za članove raznih kolektivnih tela, funkcije ili radno angažovanje; davanje širokih diskrecionih ovlašćenja ustanovama i ministru, kao i prepuštanje ministru da veliki broj značajnih pitanja uredi svojim aktima, iako je neophodno da ta pitanja budu detaljnije regulisana zakonskim odredbama.\nAgencija za borbu protiv korupcije smatra da bi otklanjanje identifikovanih nedostataka i rizika korupcije doprinelo stvaranju adekvatnog pravnog okvira u oblasti sistema obrazovanja i vaspitanja, kao i ostvarenju ciljeva iz strateških dokumenata za borbu protiv korupcije.\nTagsAgencija za borbu protiv korupcijemišljenjerizik korupcije\nBeograd, 23. maj 2018. – Srbija nastavlja da stagnira u borbi prot…\nBeograd, 10. maj 2018. – Centar za istraživačko novinarstvo Srbije (CINS) ne m…\nTop Tags mladi Pravosuđe Politika Evropska komisija evropske integracije mediji vladavina prava Civilno društvo Srbija i Evropska unija Evropska unija Vlada Republike Srbije OCD konkurs Društvo lokalna samouprava


Bez sporazuma Atine i kreditora\nSastanak ministara finansija evrozone u Luksemburgu završen je večeras bez postizanja bilo kakvog sporazuma o grčkojdužničkoj krizi, javlja britanski list Gardijan.\n"Na sastanku evrogrupe nije postignut dogovor. Grčkoj je poslat snažan signal da se ozbiljno uključi u pregovore. Evrogrupa je spremna da se ponovo sastane u svakom trenutku", napisao je potpredsednik Evropske komisije zadužen za evro, Valdis Dombrovskis na svom Tviter nalogu.\nKako prenosi agencija AFP pozivajući se na evropske izvore, grčki ministar finansija Janis Varufakis je otvoreno pokrenuo pitanje restrukturiranja velikog državnog duga na sastanku, što je "crvena linija" za evropske partnere Atine.\nŠef evrogrupe i holandski ministar finansija, Jerun Dajselblum, rekao je na konferenciji za novinare da vreme ističe i da je "jasno da je lopta u grčkom dvorištu".\nDajselblum je dodao da je "žalosno reći da je načinjen isuviše mali napredak i dasporazum još nije na vidiku".\nPrema njegovim rečima, poslat je jak signal grčkoj vladi da je "na njima da dostave nove predloge narednih dana".


Učesnici sastanka BIS razgovarali o izazovima uzrokovanim koronavirusom\nBy Mladen Dragojlovic / Објављено на: July 1, 2020\nGuverner Centralne banke Bosne i Hercegovine (CBBiH), dr. Senad Softić učestvovao je, putem video linka, u radu 90. redovnog godišnjeg sastanka Banke za međunarodna poravnanja (BIS), sa sedištem u Baselu, Švajcarska Konfederacija, saopštila je CBBH.\nOve godine, BIS obeležava 90 godina postojanja i rada, a ovogodišnji sastanak bio je posvećen, najvećim delom, poslovanju centralnih banaka u uslovima pandemije uzrokovane virusom COVID-19, koji je promenio način delovanja centralnih banaka u svetu.\n„Centralne banke su u potpunosti svesne izazova koji su pred njima s obzirom na činjenicu da su izgledi svetske ekonomije veoma neizvesni. Većina od tih izazova su izvan mandata centralnih banaka. Monetarna politika ne može samostalno omogućiti održiv rast, te su neophodni podrška fiskalnih vlasti i strukturalne reforme, a saradnja na globalnom nivou važnija je nego ikad,“ glavna je poruka učesnika ovogodišnjeg sastanka BIS-a.\nCBBiH je jedna od 62 centralne banke – članica/dioničara ove institucije i godišnji sastanci banke su prilika kada se razmatraju godišnji i finansijski izveštaji BIS-a.\nBIS ima nekoliko uloga, od kojih treba izdvojiti dve – jedna je bezbedno investiranje deviznih rezervi banaka članica, a druga je jačanje međunarodne finansijske saradnje, posebno dijaloga među finansijskim institucijama na temu promocije finansijske stabilnosti. Pored ovih aktivnosti, BIS predstavlja i agenta centralnih banaka u operacijama međunarodnih plaćanja, te u sklopu rada na području monetarne i finansijske stabilnosti, redovno objavljuje analize i podatke koji služe bankama članicama u procesu donošenja odluka.\nCBBiH je dioničar BIS Basela od decembra 1997. godine, a BIS postoji od 1930. godine, što ga čini najstarijom međunarodnom finansijskom institucijom na svetu.


Beogradski centar za ljudska prava - Belgrade Centre for Human Rights » Novinari imaju pravo da štite izvore informacija\nBeogradski centar naglašava da se novinarima mora garantovati pravo da zaštite svoj izvor informacija kako bi se obezbedilo potpuno ostvarenje uloge medija u demokratskom društvu. Ovo pravo poznaje većina demokratskih država u svetu. Prema međunarodnim standardima i iskustvima uporednog prava obaveštavanje javnosti o stvarima od javnog interesa bi bilo neostvarivo ukoliko bi se novinari primoravali da otkriju izvor informacija. Mnoge zloupotrebe vlasti nikada ne bi bile otkrivene, jer bi se svi bojali da sarađuju s novinarima.\nTakođe, međunarodni standardi dopuštaju da se u izuzetnim slučajevima to pravo novinara i ograniči, onda kada postoji naglašen društveni interes, npr. potreba da se zaštite životi, otkriju počinioci najtežih krivičnih dela ili pribave dokazi u korist neopravdano osuđenog lica.\nBeogradski centar apeluje na istražne organe da u obavljanju svog posla ne vrše bespotrebne pritiske na novinare i da imaju u vidu ulogu koju slobodna štampa igra u demokratskom društvu. Takođe, Centar poziva vlasti Republike Srbije da što pre usvoje Zakon o informisanju, kojim bi i ovo pitanje trebalo regulisati.


Savanović: Povećanje plata moguće uz jačanje realnog sektora - Reforma.ba | Monitoring implementacije socio-ekonomskih reformi u BiH\nMinistar rada i boračko-invalidske zaštite Republike Srpske Milenko Savanović izjavio je da se plate mogu povećavati samo uz materijalno jačanje Republike Srpske, odnosno jačanjem realnog sektora, prenosi Radio-televizija RS-a.\nSavanović je ocijenio da je iluzorno i utopijski očekivati povećanje plata bez jačanja ekonomije, realnog sektora i većeg zapošljavanja.\n„Ako hoćemo da se nadamo većim primanjima, moramo raditi na razvoju realnog sektora, privrede, novog zapošljavanja i svemu što otvara nova radna mjesta i što ih čini profitabilnim“, rekao je Savanović novinarima.\n„Mi sada to pratimo, kako funkcioniše odnos potrošnje prema bruto društvenom proizvodu, koji mora biti `uokviren` u oko tri odsto i svaka `iskakanja` zahtijevaće nove mjere“, kaže Savanović.\nIstakao je da prema informacijama koje ima, iskakanja nema sa postojećim nivoom plata, te da do daljeg plate ostaju kakve jesu.


ŽRS - Intenziviranje saradnje željezničkih preduzeća\nČlanovi Uprava dva nacionalna željeznička operatera, Željeznica Republike Srpske i Željeznica FBiH razgovarali su na sastanku u Doboju o intenziviranju saradnje u oblasti željezničkog transporta u narednoj 2022. godini.\nSaglasni da je željeznički sektor i u doba pandemije korona virusa pokazao svoj značaj, te zadovoljio potrebe privrede u Republici Srpskoj i FBiH i omogućio nesmetan protok roba u teretnom saobraćaju poštujući propisane epidemiološke mere na području oba entiteta, generalni direktori ŽRS Željko Radić i ŽFBiH Enis Džafić, analizirali su trenutno stanje i planove za naredni period.\n-Doprinos željezničkih kompanija u očuvanju, rastu i razvoju privrede i ekonomije u oba entiteta izuzetno je značajan, što se i pokazalo u ovom kriznom vremenu pandemije, te je i u budućnosti neophodno osigurati nesmetano funkcionisanje željezničkog sektora. To svakako zahteva i veća ulaganja u modernizaciju infrastrukturnih i voznih kapaciteta, kako bi se i prevoz roba iz godine u godinu povećavao, a što su i planovi Željeznica Republike Srpske za naredni period - rekao je nakon sastanka vršilac dužnosti generalnog direktora ŽRS Željko Radić.\nS tim u vezi neophodno je da željeznički saobraćaj kao najpouzdaniji, najpovoljniji i ekološki najprihvatljiviji vid transporta koji je na usluzi privredi, u budućnosti bude prvi izbor privrednim subjektima kada je u pitanju prevoz najrazličitijih vrsta roba, poručeno ja sa sastanka u Doboju.\nŽeljeznice Republike Srpske su za deset meseci 2021. godine prevezle 3.629.603 tona roba, što je za 3% više od planiranog prevoza, i za 19% više u odnosu na ostvareni obim prevoza u istom periodu prošle godine.\nOstvareno je 314.524.086 netotonskih kilometara, 8% više od ostvarenih za posmatrani period 2020. godine, što je rezultiralo i povećanjem prihoda od prevoza u teretnom saobraćaju u odnosu na prošlu godinu.\nOstvareni prihodi od prevoza roba za 10 meseci tekuće godine veći su za 2. 699.203 KM u odnosu na isti period prošle godine.\nRadne sastanke na temu intenziviranja buduće saradnje u narednoj godini, članovi Uprave Željeznica Republike Srpske održali su i sa rukovodiocima najvećih korisnika željezničkih usluga ŽRS u željezničkom robnom transportu, Alimune iz Zvornika i Arcelor Mitala iz Zenice.


Košarkaši Virtusa, koje odnedavno sa klupe predvodi selektor naše reprezentacije Aleksandar Đorđević, upisali su trijumf u Seriji A protiv Torina sa 80:64 (27:11, 11:15, 16:19, 26:19).\nOvo je bila prva utakmica 22. kola italijanskog prvenstva u kom sada ekipa iz Bolonje zauzima sedmo mesto sa 11 pobeda i isto toliko poraza.\nVirtus je silovito otvorio meč sa sjajnom prvom četvrtinom koja je toliko poljuljala domaće, da jednostavno nisu uspevali da se oporave do kraja meča.\nU Đorđevićevom drugom trijumfu u italijanskom kolektivu briljirali su Pjetro Aradori sa 17 poena, tri skoka i dve asistencije, pa Toni Tejlor sa 16 poena, po pet skokova i dodavanja, kao i Kelvin Martin sa 12 poena, sedam skokova i tri asistencije.\nLitvanija teškom mukom izbegla bruku, kraj Eurobasketa za Kokoškova i Gruziju\nKošarkaška reprezentacija Litvanije je posle mnogo mučenja savladala u osmini finala Eurobasketa Gruziju sa 85:81 (17:20, 22:20, 22:22, 24:19), pa će se u sredu u četvrtfinalu nadmetati sa Italijom.\nBogdanović: Sve dugujem Partizanu, ali drago mi je da smo u grupi sa Zvezdom\nKošarkaš Kahasola Luka Bogdanović rekao je za zvaničan sajt kluba iz Sevilje pred utakmicu drugog kola Evrokupa protiv svog nekadašnjeg kluba Crvene zvezde da sve što je ostvario kao igrač duguje Partizanu.


Skupština usvojila izveštaj o izvršenju Odluke o budžetu Grada - Ozon Media\nSremska Mitrovica – Na 39. sednici Skupštine Grada Sremska Mitrovica koja je održana juče usvojen je izveštaj o izvršenju Odluke o budžetu Grada Sremska Mitrovica za period od 1. januara do 30. juna ove godine.\nKako se navodi u zvaničnom izveštaju Odlukom o budžeta Grada Sremska Mitrovica za 2015. godinu planiran je ukupan obim prenetih sredstava, tekućih prihoda i primanja u iznosu od 3.216.485.000 dinara, koji se\nsastoje od prihoda i primanja i prenetih sredstava budžeta u iznosu od 2.984.045.000,00 dinara i prenetih sredstava i dodatnih prihoda budžetskih korisnika u iznosu od 232.440.000,00 dinara.\nU skladu sa članom 5. stav 6. Zakona o budžetskom sistemu po osnovu namenskih transfera od AP Vojvodine prihodi su uvećani za 50.819.206,65 dinara. Ukupni konsolidovani rashodi nakon otvaranja navedenih aproprijacija planirani su u iznosu od 3.267.304.206,65 dinara.\nU periodu od 01.januara do 30. juna 2015. godine ostvaren je budžetski deficit u iznosu od 16.802.576,89 dinara, koji predstavlja razliku između ukupnog iznosa prihoda i primanja ostvarenih po osnovu prodaje nefinasijske imovine i ukupnog iznosa rashoda i izdataka za nabavku finansijske imovine.\nNaredne nedelje promocija knjige „Dan kada se BRE vratilo kući“\nU Sremu stabilna epidemiološka situacija


Početak Aktuelno Obaveštenja Ka efikasnijem procesuiranju obelodanjenih sumnji na korupciju\nTransparentnost Srbija organizuje ZOOM konferenciju na kojoj će biti predstavljeni glavni nalazi istraživanja\ni otvorena diskusija o preporukama za rešavanje uočenih problema\nKonferencija će se održati u utorak, 30.3.2021, od 11 do 13 časova,\nputem platforme ZOOM na adresi\nMeeting ID: 853 9174 6913\nObezbeđen je simultatni prevod sa engleskog i sprskog jezika\nOtvaranje konferencije i uvodne napomene, 11.00 – 11.30\nDirk Lorenc, šef političkog sektora, Delegacija EU u Srbiji\nTobijas Flesenkemper, šef Misije Saveta Evrope u Srbiji\nBojana Šćepanović, državna sekretarka, Ministartvo pravde Republike Srbije\nBorba protiv korupcije na visokom nivou u Srbiji, 11.30 – 12.10\n(Robert Sepi, Transparentnost Srbija, Lidija Komlen-Nikolić, Udruženje javnih tužilaca izamenika javnih tužilaca Srbije)\nU okviru ove tačke ćemo se truditi da nađemo odgovore na sledeća pitanja:\nKako se u Srbiji određuje šta se smatra „korupcijom na visokom nivou“?\nŠta predviđa koncept „grand corruption“ koji je definisala Transparency International, i kakve bi bile koristi prihvatanja ovog koncepta u Srbiji?\nKoji državni organi su zaduženi za suzbijanje korupcije na visokom nivou i kakvi su njihovi rezultati?\nKoje su zakonske i institucionalne prepreke za otkrivanje i kažnjavanje korupcije na visokom nivou?\nKrojenje zakona po meri privatnih interesa, 12.10 – 12.45\n(Zlata Đorđević, Transparentnost Srbija)\nU kojim situacijama se može utvrditi ili sumnjati da je zakon ili drugi propis skrojen po meri privatnih interesa i koje primere takvih propisa smo uočili?\nKoliko je proces donošenja zakona i drugih propisa u Srbiji zaštićen od ozakonjenja korupcije kroz unošenje odredaba koje su skrojene po meri privatnih interesa?\nU kojoj meri primena pravila o lobiranju, analizi rizika od korupcije u zakonima i javnim konsultacijama pomažu da se obelodane interesi koji stoje iza odredaba propisa?\nPitanja i odgovori – 12.45-13.00\nIstraživanje KORUPCIJA NA VISOKOM NIVOU I ZAKONI KROJENI PO MERI PRIVATNIH INTERESA U SRBIJI nastalo je u okviru projekta „Protiv nekažnjivosti najtežih oblika korupcije na Zapadnom Balkanu i Turskoj“ (Ending Impunity for Grand Corruption in the Western Balkans and Turkey), koji sprovodi Transparency International, zajedno sa svojim članicama i partnerskim organizacijama sa Balkana.\nTransparency International određuje „korupciju na visokom nivou“ (u originalu: „grand corruption“), kao situaciju u kojoj je neko od krivičnih dela iz članova 15 - 25 Konvencije UN protiv korupcije (UNCAC), počinjeno kao deo plana u kojem je učestvovao visoko pozicionirani javni funkcioner, tako da krivično delo ima za posledicu krupne zloupotrebe javnih finansija ili imovine ili ozbiljno ograničavanje mogućnosti da veliki broj građana ili neka ugrožena grupa ostvari svoja osnovna prava.\n„Zakoni skrojeni po meri privatnih interesa“ su opšti pravni akti doneti u svrhu zadovoljenja interesa fizičkog ili pravnog lica ili uske grupe ili mreže povezanih osoba, a nasuprot interesima drugih aktera iz istog sektora, društvenih grupa ili javnog interesa. Iako se naizgled čini da je reč o opštim pravnim aktima, njihova glavna svrha je da stvore željeni efekat u određenim slučajevima. Pošto imaju formu zakona, posledice takvih akata je nemoguće osporavati pred sudom, jer je korupcija već ozakonjena. Na osnovu ove definicije, kao pokazatelj da je neki zakon skrojen po meri privatnih interesa može da posluži identifikacija ko stoji iza donošenja zakona ili sadržaja neke njegove norme, kakve su nepravilnosti uočene u pisanju ili usvajanju zakona, ko ima koristi od zakona ili kome je njegova primena nanela štetu.\nU okviru ovog istraživanja smo prikupljali podatke o slučajevima korupcije koji su gonjeni u poslednjiih 12 godina (2008-2020), a mogu se podvesti pod definiciju „grand corruption“ Transparency International. Takođe smo analizirali slučajeve u kojima su javno iznete i argumentovane sumnje na korupciju na visokom nivou, ali do krivičnog gonjenja nije došlo. Podaci su prikupljani kroz zahteve za pristup informacijama Tužilaštvu za organizovani kriminal, Apelacionom sudu u Beogradu, posebnim odeljenjima Višeg javnog tužilaštva za suzbijanje korupcije, analizom objavljenih podataka (npr. godišnji izveštaji Republičkog javnog tužilaštva, baza podataka Apelacionog suda u Beogradu i putem intervjua. Podaci o krojenim po meri privatnih interesa prikupljani su uvidom u objavljene dokumente, upućivanjem zahteva za pristup informacijama, na osnovu medijskih izveštaja i kroz intervjue, takođe za period poslednjih 12 godina.\nKonferencija se realizuje u okviru projekta Transparency International koji je finansijski podržala Evropska unija. Za iznete stavove odgovorna je isključivo Transparentnost Srbija i ne može se na bilo koji način smatrati da izloženi stavovi odražavaju stavove Evropske unije.\nPREPORUKE na osnovu istraživanja\nU Krivični zakonik bi trebalo ugraditi pojam „korupcije na visokom nivou“, kako bi se sprečila nemogućnost krivičnost gonjenja najtežih slučajeva korupcije usled preranog nastupanja zastarelosti;\nZakon o organizaciji i nadležnosti državnih organau suzbijanju organizovanog kriminala, terorizma i korupcije trebalo bi dopuniti, tako da Tužilaštvo za organizovani kriminal bude nadležno za slučajeve korupcije koji su u vezi sa svim javnim funkcionerima na visokim položajima;\nZakonik o krivičnom postupku bi trebalo dopuniti tako da se posebne tehnike dokazivanja mogu primeniti u istragama svih koruptivnih krivičnih dela;\nUstavom bi trebalo pružiti snažnije garancije nezavisnosti sudija i javnih tužilaca od političara. U tom smislu je naročito bitno da sudije i javni tužioci, koje će u slobodnom i transparentnom postupku birati njihove kolege, čine većinu članova u Visokom savetu sudstva i Državnom veću tužilaca;\nSistem u kojem se utvrđuje odgovornost sudija i tužilaca za kršenje profesionalnih i etičkih standarda trebalo bi da bude transparentniji;\nTrebalo bi jasno propisati dužnost javnim tužiocima da istraže u određenom roku svaku dokumentovanu tvrdnju u korupciji na visokom nivou koja je izneta u medijima. Takođe bi trebalo da postoji dužnost da se informacije o utvrđenim činjenicama u takvim slučajevima predoče javnosti;\nJavna tužilaštva bi trebalo da objavljuju obrazloženja uz odluke da ne gone slučajeve u kojem se sumnjalo na korupciju na visokom nivou;\nTužilaštvo za organizovani kriminal, kao i četiri odeljenja viših javnih tužilaštava za suzbijanje korupcije trebalo bi da dobiju dovoljne resurse kako bi vršili veći broj proaktivnih istraga korupcije;\nUstavnost Zakona o ispitivanju porekla imovine i posebnom porezu trebalo bi da bude proverena pre nego što zakon počne da se primenjuje, kako bi se izbegli mogućni odštetni zahtevi ako se neustavnost utvrdi tek tokom primene. Kada primena bude počela, Jedinica Poreske uprave bi svojim planom trebalo da prioritetno obuhvati lica koja su na osnovu svojih ovlašćenja mogla biti u prilici da učestvuju u slučajevima korupcije na visokom nivou;\nTrebalo bi unaprediti statistike policije, javnih tužilaštava i sudova, kako bi se obezbedile detaljnije informacije o raznim tipovima korupcije, oblastima gde dolazi do korupcije i počiniocima ovih krivičnih dela. Statistike koje sačinjavaju i predstavljaju razni državni organi trebalo bi da budu u potpunosti uporedive;\nPolicija, javno tužilaštvo i sudovi treba da redovno izveštavaju o svom učinku na polju borbe protiv korupcije, a najmanje jednom u tri meseca. Statistički podaci bi trebalo da budu dostupni javnosti i u otvorenom (mašinski čitljivom) obliku;\nPodatke o krivičnim istragama i krivičnim postupcima bi uvek trebalo da predstavlja nadležni javni tužilac, kako bi se sprečilo da o tome javnost obaveštavaju političari (npr. predsednik države, predsednik vlade, ministar unutrašnjih poslova);\nJavna tužilaštva i sudovi bi trebalo da predoče javnosti informacije o sporazumima koje su postigli sa optuženima o priznanju krivice, kako bi se u dovoljnoj meri obezbedila zaštita javnog interesa od mogućih zloupotreba povodom zaključivanja takvih sporazuma;\nNarodna skupština i Ministarstvo pravde treba da organizuju javno slušanje (debatu u kojoj bi učestvovali stručnjaci i praktičari), kako bi se kroz raspravu utvrdilo kakva je bila primena strategija i zakona koji su od značaja za gonjenje korupciju na visokom nivou i druge povezane probleme. U ovu diskusiju bi trebalo uključiti nezavisne državne organe (Državna revizorska institucija, Agencija za sprečavanje korupcije, Komisija za zaštitu prava u postupcima javnih nabavki i drugi), Savet za borbu protiv korupcije, kao i organizacije civilnog društva i istraživačke novinare koji su iznosili u javnost informacije o mogućim slučajevima korupcije na visokom nivou;\nKoordinaciono telo za sprovođenje Akcionog plana za poglavlje 23 treba da organizuje raspravu o rezultatima u suzbijanju korupcije na visokom nivou najmanje jednom godišnje, npr. nakon što Evropska komisija objavi svoj godišnji izveštaj ili dostavi šestomesečni „non-paper“ o praćenju stanja u ovom poglavlju.\nPotrebne su sledeće promene u propisima i u praksi kako bi se sprečio neprimereni uticaj na postupak izrade zakona i zarobljavanje države koje nastaje usled toga:\nUstav bi trebalo dopuniti kako bi se ograničile mogućnosti de se kroz međudržavni sporazum ili kreditni aranžman ugovori odstupanje od pravila koja su propisana domaćim zakonima, naročito kod javnih nabavki, javno-privatnih partnerstava i privatizacije. I pre nego što dođe do ovih promena u Ustavu, Vlada bi trebalo da predstavlja detaljno obrazloženje efekata koji će imati zaključeni međudržavni sporazumi i zajmovi. To obrazloženje bi trebalo da sadrži razmatranje i ekonomsku analizu raznih mogućnosti da se reši određeni problem. Fiskalni savet bi trebalo da proverava utemeljenost ovih vladinih analiza, a mišljenje Fiskalnog saveta bi trebalo razmatrati u Skupštini zajedno sa Vladinim predlogom za potvrđivanje međudržavnog sporazuma ili ugovora o zajmu;\nSvi ekonomski ugovori koje zaključuje vlada bi trebalo da se objavljuju, a Ustavom bi trebalo predvideti da je objavljivanje ugovora uslov za njegovo stupanje na snagu. Vlada bi trebalo da objavi sve ekonomske ugovore koji su već zaključeni, bez odlaganja;\nUstavom bi trebalo izričito zabraniti donošenje „zakona za jedan projekat“, kroz koje se predviđa odstupanje od pravila koja su propisana sistemskim zakonom za datu oblast;\nObrazloženje svakog predloga zakona bi trebalo da sadrži pun „otisak zakonodavnog puta“, odnosno informacije o svim subjektima koji su uticali na tok izrade zakona i njegov sadržaj u svim prethodnim fazama;\nTrebalo bi uspostaviti obavezu sprovođenja javnih rasprava za sve predloge zakona, bez obzira na to ko ih predlaže. Nesprovođenje obavezne javne rasprave bi trebalo da bude prepoznato kao osnov za osporavanje ustavnosti usvojenog zakona;\nVlada, ministarstva, poslaničke grupe, javni funkcioneri i službenici, posebni savetnici i članovi radnih grupa trebalo bi da imaju zakonsku obavezu (Zakon o lobiranju) da objave informacije o pravnim i fizičkim licima koja su im se obraćala u vezi sa donošenjem, ukidanjem ili izmenom zakona, bilo da su u pitanju formalni dopisi ili neformalni pokušaj uticaja;\nMinistarstva i vlada treba da objavljuju obrazloženja za sve predloge podzakonskih akata i da organizuju javnu raspravu pre njihovog donošenja;\nAgencija za sprečavanje korupcije bi trebalo da bude ovlašćena za davanje mišljenja o rizicima od korupcije u svim zakonima i podzakonskim aktima, a ne samo u vezi sa nacrtima zakona koji se odnose na oblasti izričito pomenute u Akcionom planu za poglavlje 23. Predlagač akta bi trebalo da obrazloži na koji način je postupio po preporukama Agencije;\nKada priprema mišljenja o rizicima od korupcije u zakonima, Agencija za sprečavanje korupcije bi trebalo da od javnosti zatraži predloge i komentare, da te komentare razmotri i da u okviru mišljenja o koruptivnim rizicima obrazloži svoj stav i povodom komentara dobijenih od građana. Agencija bi trebalo da svoja obrazložena mišljenja o koruptivnim rizicima objavljuje.


CBBiH: Rekordna godišnja stopa rasta ekonomske aktivnosti, očekuje se rast cijena - Biznis Info\nCBBiH: Rekordna godišnja stopa rasta ekonomske aktivnosti, očekuje se rast cijena\nCentralna banka Bosne i Hercegovine (CBBiH) procjenjuje godišnji rast realne ekonomske aktivnosti u drugom kvartalu 2021. godine na 14,7%.\nProcjena je urađena na osnovu raspoloživih zvaničnih podataka za prvih šest mjeseci, objavljenih do kraja avgusta. Posljedično, uz pretpostavku nepromijenjenog obima ekonomske aktivnosti za prvi kvartal u odnosu na objavljeno od strane Agencije za statistiku početkom jula, procjenjujemo godišnji rast realnog bruto društvenog proizvoda (BDP) za prvo polugodište od 8%, saopćeno je iz Centralne banke BiH.\nBanka procjenjuje da je rast realnog BDP-a u odnosu na prvo polugodište 2019. godine iznosio 4,1%. Tek se poređenjem procijenjene realne ekonomske aktivnosti u 2021. godini sa pretpandemijskom godinom stiče osjećaj za dubinu kontrakcije u 2020. godini, koju ni historijski visoke procijenjene godišnje stope rasta u drugom kvartalu nisu snažno neutralisale. Treba imati u vidu da je u 2019. godini zabilježeno usporavanje rasta ekonomske aktivnosti u našim glavnim trgovinskim partnerima, kao i pad obima domaće industrijske proizvodnje.\nOporavak EU ekonomije u prvom polugodištu tekuće godine pozitivno se odrazio na domaću ekonomsku aktivnost. Svi mjesečni podaci, posebno trgovina na malo, industrijska proizvodnja, te izvoz, upućuju na to da je zabilježen historijski visok rast domaće ekonomije u drugom kvartalu.\nZvanični julski podaci ukazuju da bi ekonomska aktivnost i u trećem kvartalu, na godišnjem nivou, mogla biti intenzivnija (mada ne kao u drugom kvartalu), nego se inicijalno pretpostavljalo. Zbog svega je izvjesna i revizija na više godišnje procjene ekonomskog rasta u 2021. godini na osnovu srednjoročnog modela za makroekonomske projekcije CBBiH u jesenjem krugu projekcija.\nNa osnovu proljetne projekcije srednjoročnog makroekonomskog modela, realni ekonomski rast u 2021. godini je iznosio 3,4%. Faktor koji bi, takođe, mogao značajno uticati na CBBiH procjenu ekonomske aktivnosti po kvartalima za 2021. godinu je eventualna značajna revizija zvaničnih statističkih podataka o ekonomskoj aktivnosti za prethodne kvartale.\nNegativni rizici još uvijek su i dalje vezani za neizvjesnost trajanja pandemije i epidemiološku situaciju, ali su rizici vezani za dinamiku vakcinacije manje izraženi nego u prethodnom projekcijskom periodu.\nU trećem kvartalu procjenjujemo rast prosječnih potrošačkih cijena na godišnjem nivou od 2,0%. U posljednjem kvartalu očekuje se značajniji rast prosječnih potrošačkih cijena od 2,6% na godišnjem nivou. Uzimajući u obzir ukupno godišnje kretanje domaćih potrošačkih cijena, u 2021. godini očekuje se inflacija od 1,2%, prvenstveno kao rezultat niskog baznog efekta iz prethodne godine, kad su cijene nafte bile na rekordno niskom nivou, ali i povećanja cijena ostalih sirovina, transportnih troškova na globalnom nivou, te značajnijeg rasta potražnje.